OŠ PROF. FILIPA LUKASA

KAŠTEL STARI

Klasa: 602-02/20-01/1188

Urbroj: 2134/01-14-3-20-1

Kaštel Stari, 27. listopada 2020. godine

Na temelju Plana prijema pripravnika stručnih suradnika u školskim ustanovama, Ministarstva znanosti i obrazovanja, (KLASA:602-02/18-07/00459, URBROJ:533-05-20-0017 od 19. listopada 2020.), na temelju članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19. i 64.20.) i Pravilnika o načinu i postupku zapošljavanja u OŠ prof. Filipa Lukasa, Kaštel Stari, u svrhu provedbe mjere „Stjecanje prvog radnog iskustva/pripravništva“ čiji je nositelj Hrvatski zavod za zapošljavanje, ravnatelj OŠ prof. filipa Lukasa, Kaštel Stari raspisuje:

NATJEČAJ

ZA PRIJAM PRIPRAVNIKA KROZ MJERU HZZ-a

„Stjecanje prvog radnog iskustva/pripravništva“ za radno mjesto

1. **Stručni suradnik – pedagog** - 1 izvršitelj/ica na određeno vrijeme od 12 mjeseci u punom radnom vremenu (40 sati tjedno)

Uvjete za prijavu na ovaj natječaj ostvaruje:

- **nezaposlena osoba koja je prijavljena u evidenciji nezaposlenih osoba Hrvatskog zavoda za zapošljavanje s najviše 6 mjeseci osiguranja u obrazovnoj razini u kojoj se prvi put zapošljavaju**

- i ima odgovarajuću struku prema članku 105. Stavak 12. Zakona o odgoju i obrazovanju u osnovnoj i srednjoj školi i Članka 29. a) Pravilnika o odgovarajućoj vrsti obrazovanja učitelja i stručnih suradnika u osnovnoj školi , za obavljanje poslova radnog mjesta stručnog suradnika – pedagoga.

Kandidati koji ispunjavaju tražene uvjete dužni su uz vlastoručno potpisanu prijavu dostaviti:

- životopis,

- diplomu odnosno dokaz o odgovarajućem stupnju obrazovanja,

- dokaz o državljanstvu,

- preslika uvjerenja nadležnog suda da se protiv podnositelja prijave ne vodi kazneni postupak za neko od kaznenih djela iz čl. 106. Zakona o odgoju i obrazovanju u osnovnoj i srednjoj školi (ne starije od 30 dana od dana objavljivanja natječaja),

- dokaz o radnom iskustvu (elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje).

Rok za podnošenje prijava kandidata je 8 dana od dana objave natječaja.

Na natječaj se mogu ravnopravno javiti osobe oba spola.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Da bi ostvario prednost pri zapošljavanju, kandidat koji ispunjava uvjete za ostvarivanje tog prava, dužan je uz prijavu na natječaj priložiti sve dokaze o ispunjavanju traženih uvjeta, kao i potvrdu o priznatom statusu iz kojeg proizlazi to pravo.

Kandidat koji ostvaruje pravo prednosti pri zapošljavanju prema odredbama članka 103. st. 1. Zakona o hrvatskim braniteljima iz domovinskog rata i članovima njihovih obitelji („Narodne novine“, broj: 121/17), dužan je uz prijavu na natječaj dostaviti sve dokaze o ispunjavanju traženih uvjeta te dokaz iz članka 103. st. 1. navedenog Zakona koji su navedeni na internetskoj stranici Ministarstva hrvatskih branitelja:

<https://branitelji.gov.hr/zaposljavanje-843/843>

Kandidat koji je pravodobno dostavio potpunu i potpisanu prijavu sa svim prilozima odnosno ispravama i ispunjava uvjete natječaja dužan je pristupiti procjeni odnosno testiranju prema odredbama Pravilnika o načinu i postupku zapošljavanja u OŠ prof. Filipa Lukasa, K. Stari.

Mjesto i vrijeme održavanja postupka vrednovanja kandidata objavit će se na web stranici škole: <http://os-flukasa-kastelstari.skole.hr/>

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Pisane prijave s potrebnom dokumentacijom dostaviti na adresu: Osnovna škola prof. Filipa Lukasa, 21216 Kaštel Stari, Slavonska 5, s naznakom “Za natječaj-stručni suradnik, pedagog”.

Nepotpune i nepravovremene prijave neće se razmatrati.

O rezultatima natječaja kandidati će biti pisano obaviješteni putem javno dostupne mrežne stranice Škole u roku od petnaest (15) dana od dana sklapanja ugovora s izabranim kandidatom.

U slučaju iz članka 25. stavka 4. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi prof. Filipa Lukasa, Kaštel Stari kandidati će biti obaviješteni pisanom poštanskom pošiljkom.

RAVNATELJ:

Petar Mustapić, mag. šk. ped.

**DATUM OBJAVE: 27. listopada 2020. godine**